
הכח לשנות את עצמי

יום אחד ביקרו כמה אנשים בביתו של אדם. "היינו רוצים שתלמד אותנו את מה שלמדת בכל השנים הללו", אמר אחד מהם. "אני זקן", ענה האיש. 

"זקן וחכם", אמר אחד המבקרים. "בסופו של דבר, תמיד ראינו אותך מתפלל, כל השנים. על מה אתה מדבר עם אלוהים? מה הם הדברים החשובים שעלינו לבקש?" האיש חייך. 

"בהתחלה, בער בי להט הנעורים, המאמינים בבלתי-אפשרי. ואז הייתי כורע ברך מול אלוהים ומבקש ממנו שייתן לי כוח לשנות את המין האנושי". "עד מהרה, נוכחתי שמדובר במשימה הנמצאת מעבר לכוחותי. ואז התחלתי לבקש מאלוהים שיעזור לי לשנות את הדברים שסביבי". 

"אם כך, אנו יכולים לאשר שחלק גדול מרצונך התמלא", אמר אחד האורחים. "הדוגמה שהצבת השפיעה על אנשים רבים בסביבתך". 

"אכן עזרתי לרבים בדוגמה שהצבתי להם. ובכל זאת, ידעתי שאין זו התפילה המושלמת. רק כעת, בסוף ימי חיי, הבנתי מה היה עלי לבקש בהתחלה". 
"מה היה עליך לבקש בהתחלה?", שאלו האורחים. 

"את הכוח לשנות את עצמי".

